ગુજરાતમાં પ્રારંભથી અષાઢી મેઘ જોઇએ તેટલો વરસ્યો નથી, જોકે અષાઢ મહિનાના આ છેલ્લા દિવસોમાં મેઘરાજા કંઇક અંશે રાજ્ય પર મહેરબાન થયા છે. મેહુલિયાના આગમનથી ખેડૂતોના મુરઝાયેલા ચહેરા પર થોડીક રોનક આવી છે. ક્યાંક ક્યાંક નદી-નાળાં છલકાયાં છે. આગામી ૪૮ કલાક રાજ્ય માટે ભારે વરસાદના રહેવાના હોઇ ખાલીખમ નાના-મોટા ડેમમાં પાણીનો જથ્થો જમા થાય તેમ લાગે છે. અલબત્ત, ભારે વરસાદની આગાહીના પગલે તંત્ર જાગૃત થયું છે. સ્થાનિક હવામાન વિભાગના હવામાન નિષ્ણાત મનોરમા મોહંતી કહે છે, “ગુજરાત પર અપર એર સકર્યુલેશન છવાયું છે.